Famous Birthdays

Famous Birthdays ch'est un chite web basé à Santa Monica, in Californie(en) , consacré ach ercinsemint d'chés anniversaires d'parsonnes chélèbes pi à l'compilacion d'eutes foaits chés conchernant(en) (en) .

 Histoère 
Ech chite web original Famous Birthdays o té créé pèr Edward Morykwas, un professeu dech Michigan, in 1996(en) .

L'chite o té mis à jour à sin format actuel l' 7 ed novimbe 2012 pèr Evan Britton(en) , qui o, edpis, décrit l'chite conme « Wikipédia pour l'Généracion Z »(en) . Il s'conchintroait à l'origine dseur chés chélébrités tradichionnelles conme Tom Hanks pi Kobe Bryant, moais il o edpis élargi s'portée pour inclure chés chélébrités populoères dseur Intarnet qui n'sroétte pos considérées conme « chélèbes », che cangemint l'est vnu apré eq Britton o découvert eq chés visiteus ercarchoétte des parsonnes qu'il n'connoaissoait pos ; ach début, prenant l'trafic pour dech spam, il s'est rindu compte eq chés ercaches conchernoétte des parsonnes ayant des abonnés in line conme Cameron Dallas. 

In 2015, l'équipe ed dis-uit parsonnes ed Britton o partichipé à VidCon. In jinvier 2018, il comptoait pus d'150 000 paches d'parsonnes et pi étoait consulté pèr eune moéyenne ed dis-uit miyions d'uzeus uniques chaque moés. In juilet 2018, Famous Birthdays o lanché Famous Birthdays Español, eune version épaniole dech chite. In 2019, il comptoait 20 miyions d'visiteus uniques chaque moés. L'meume innée, ech jornalisse Taylor Lorenz ed The Atlantic o décrit eune pache Famous Birthdays conme un « simbole ed statut sochial » o un « insigne d'honneu » pour chés parsonnalités d'Intarnet, soulignant s'populacion d'adolescints del généracion Z pi Lorenz pour l' New York Times l'qualifiant ed « jalon dins l'carrière d'tout influincheu »(en) .  In join 2024, ech chite web erchevoait 20 miyions d'visiteus uniques chaque moés(en) .

 Caractéristiques 
Malgré sin nom, Famous Birthdays propose égalemint des biografies complètes rédigées pèr eune équipe éditorial. Chaque pache dispose d'un bouton « Boost » : chaque visiteu qui clique edsus propulse l'biografie vers l'heut dech clachemint « tindanche » o « pus populoère ». Chés chélébrités in line peuvette solliciter leus abonnés pour chés inciter à grimper dins l'clachemint in chés incitant à cliquer dseur l'bouton « Boost ».  Chés biografies ont tindanche à ète d'longueu constante, peu importante l'notoriété erlative del parsonne conchernée.

 Notes pi référinches 

 Loïens intarnètes 
 Pache d'accueul dech chite in frinsé
Catégorie:Chite web améritchain